Document ID: 32005R2163

KOMMISSIONENS FORORDNING (EF) Nr. 2163/2005
af 22. december 2005
om afvisning af ansøgninger om eksportlicenser for produkter fra oksekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1),
under henvisning til Kommissionens forordning (EF) nr. 1445/95 af 26. juni 1995 om gennemførelsesbestemmelser for import- og eksportlicenser for oksekød og om ophævelse af forordning (EØF) nr. 2377/80 (2), særlig artikel 10, stk. 2, første afsnit, litra b) og c), og artikel 10, stk. 2a, og
ud fra følgende betragtninger:
(1)
Den 20. december 2005 meddelte Kommissionen, at det er dens politiske vilje at ændre forordning (EF) nr. 2000/2005 af 7. december 2005 om fastsættelse af eksportrestitutioner inden for oksekødssektoren (3) med den virkning, at der ikke mere vil blive ydet eksportrestitution ved eksport af voksne handyr til slagtning, der er bestemt til Ægypten og Libanon.
(2)
I dagene efter meddelelsen blev der indgivet ansøgninger om eksportlicenser for mængder voksne handyr til slagtning til nævnte bestemmelsessteder, der er større end de normale afsætningsmængder. Ansøgningerne skal betragtes som spekulationsansøgninger, der er udløst af ændringen af forordning (EF) nr. 2000/2005.
(3)
De ansøgninger om eksportlicenser, der endnu ikke er imødekommet, bør derfor afvises, og indgivelsen af ansøgninger om eksportlicenser bør suspenderes i fem arbejdsdage fra datoen for ikrafttrædelsen af denne forordning -
UDSTEDT FØLGENDE FORORDNING:
Artikel 1
De ansøgninger om eksportlicenser med forudfastsættelse af eksportrestitution for voksne handyr til slagtning (KN-kode 0102 90 71 9000), der er bestemt til Ægypten og Libanon, og som indgives i en periode på fire arbejdsdage inden datoen for ikrafttrædelsen af denne forordning, afvises
Indgivelsen af ansøgninger om eksportlicenser for disse dyr suspenderes i fem arbejdsdage fra datoen for ikrafttrædelsen af denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2005.

Labels: 3
18
17